याज्ञवल्क्यस्मृतिः/व्यवहाराध्यायः/अस्वामिविक्रयप्रकरणम्
<table>		
		
<td><p>		
	स्वं लभेतान्यविक्रीतं क्रेतुर्दोषोऽप्रकाशिते   ।हीनाद्रहो हीनमूल्ये वेलाहीने च तस्करः   । । २.१६८  । ।	</p>
<td><p>		
	नष्टापहृतं आसाद्य हर्तारं ग्राहयेन्नरम्  ।देशकालातिपत्तौ च गृहीत्वा स्वयं अर्पयेत् । । २.१६९  । ।	</p>
<td><p>		
	विक्रेतुर्दर्शनाच्छुद्धिः स्वामी द्रव्यं नृपो दमम्  ।क्रेता मूल्यं अवाप्नोति तस्माद्यस्तस्य विक्रयी   । । २.१७०  । ।	</p>
<td><p>		
	आगमेनोपभोगेन नष्टं भाव्यं अतोऽन्यथा   ।पञ्चबन्धो दमस्तस्य राज्ञे तेनाविभाविते   । । २.१७१  । ।	</p>
<td><p>		
	हृतं प्रनष्टं यो द्रव्यं परहस्तादवाप्नुयात् ।अनिवेद्य नृपे दण्ड्यः स तु षण्णवतिं पणान्  । । २.१७२  । ।	</p>
<td><p>		
	शौल्किकैः स्थानपालैर्वा नष्टापहृतं आहृतम्  ।अर्वाक्संवत्सरात्स्वामी हरेत परतो नृपः   । । २.१७३  । ।	</p>
<td><p>		
	पणानेकशफे दद्याच्चतुरः पञ्च मानुषे   ।महिषोष्ट्रगवां द्वौ द्वौ पादं पादं अजाविके   । । २.१७४  । ।	</p>
</table>